บันทึกการประชุมวุฒิสภา
ครั้งที่ ๔ (สมัยสามัญประจำปีครั้งที่หนึ่ง)
วันอังคารที่ ๑๘ กรกฎาคม ๒๕๖๖
ณ ห้องประชุมวุฒิสภา อาคารรัฐสภา ชั้น ๒
ถนนสามเสน แขวงถนนนครไชยศรี เขตดุสิต กรุงเทพมหานคร

เริ่มประชุมเวลา ๐๙.๔๐ นาฬิกา

เมื่อสมาชิกฯ มาครบองค์ประชุมแล้ว ศาสตราจารย์พิเศษพรเพธร วิชิตชลชัย ประธานวุฒิสภา
ขึ้นบัลลังก์ กล่าวเปิดประชุม และได้แจ้งต่อที่ประชุมว่าใน การประชุมวุฒิสภาครั้งนี้ไม่มีเรื่องที่ประธาน
จะแจ้งต่อที่ประชุม เรื่องรับรองรายงานการประชุม และเรื่องกระทู้ถาม
ต่อมา ประธานวุฒิสภาได้ดำเนินการให้ที่ประชุมพิจารณาเรื่องที่คณะกรรมการพิจารณาเสร็จแล้ว
ดังนี้

๑. รายงานการพิจารณาศึกษา เรื่อง “ข้อเสนอการพัฒนาระบบข้อมูลตำบล รองรับการจัดการ
ตำบลเข้มแข็งแบบหุ้นส่วนตามยุทธศาสตร์ชาติด้านที่ ๔ การสร้างโอกาสและความเสมอภาคทางสังคม”
ซึ่งคณะกรรมการพัฒนาสังคม และกิจการเด็กเยาวชน สตรี ผู้สูงอายุ คนพิการ และผู้ด้อยโอกาส
พิจารณาเสร็จแล้ว (ระเบียบวาระที่ ๔.๑) หลังจากประธานที่ปรึกษาคณะกรรมการ (นางผาณิต พิติทัณฑ์ประกาศ)
และกรรมาธิการ ในฐานะประธานคณะอนุกรรมาธิการติดตามการปฏิรูปด้านสังคม กิจการผู้สูงอายุและสังคมสงฆ์
(นายอำพล จินดาวัฒนะ) ได้ร่วมกันแถลงรายงานการพิจารณาศึกษาฯ โดยมีสมาชิกๆ อภิปรายแสดงความคิดเห็น
พอสมควร และกรรมาธิการ ในฐานะประธานคณะอนุกรรมาธิการติดตามการปฏิรูปด้านสังคม กิจการผู้สูงอายุ
และสังคมสงฆ์ (นายอำพล จินดาวัฒนะ) ได้ตอบชี้แจงต่อที่ประชุมแล้ว จากนั้นที่ประชุมมีมติเห็นด้วย
กับรายงานการพิจารณาศึกษาฯ พร้อมทั้งเห็นด้วยกับข้อเสนอแนะของคณะกรรมการฯ เพื่อส่งไปยัง
คณะรัฐมนตรีพิจารณาดำเนินการต่อไป

๒. รายงานการพิจารณาศึกษา เรื่อง การดำเนินงานของสถานคุ้มครองสวัสดิภาพผู้เสียหาย
จากการค้ามนุษย์ ซึ่งคณะกรรมการพัฒนาสังคม และกิจการเด็กเยาวชน สตรี ผู้สูงอายุ คนพิการ
และผู้ด้อยโอกาสพิจารณาเสร็จแล้ว (ระเบียบวาระที่ ๔.๒) หลังจากประธานคณะกรรมการฯ

(นายวัลลภ ตั้งคณาธุรกษ์) ประธานที่ปรึกษาคณะกรรมการบริหารราชการ (นางพาณิต นิติทัณฑ์ประกาศ)
และกรรมการในในฐานะประธานคณะอนุกรรมการกิจการสตรี และผู้มีความหลากหลายทางเพศ
(นางทัศนา ยุวานนท์) ได้ร่วมกันแถลงรายงานการพิจารณาศึกษาฯ โดยมีสมาชิกอภิปรายแสดงความคิดเห็น
พอสมควร และประธานคณะกรรมการ (นายวัลลภ ตั้งคณาธุรกษ์) ได้ตอบชี้แจงต่อที่ประชุมว่าในการประชุมวุฒิสภาครั้งนี้
จากนั้นที่ประชุมมีมติเห็นด้วยกับรายงานการพิจารณาศึกษาฯ พร้อมทั้งเห็นด้วยกับข้อเสนอแนะ
ของคณะกรรมการ เพื่อส่งไปยังคณะรัฐมนตรีพิจารณาดำเนินการต่อไป

จากนั้น ประธานของที่ประชุมได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องที่ค้างพิจารณา
และได้ดำเนินการให้ที่ประชุมพิจารณาเรื่องที่เสนอใหม่ รายงานผู้ตรวจการแผ่นดิน ประจำปีงบประมาณ
พ.ศ. ๒๕๖๕ และรายงานของผู้สอบบัญชีและรายงานการเงินของสำนักงานผู้ตรวจการแผ่นดิน สำหรับ
ปีสิ้นสุดวันที่ ๓๐ กันยายน ๒๕๖๕ (ตามมาตรา ๓๙ วรรคหนึ่ง และมาตรา ๕๔ วรรคสอง
แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐) (ระเบียบวาระที่ 5)
หลังจากประธานผู้ตรวจการแผ่นดิน (นายสมศักดิ์ สุวรรณสุจริต) ได้แถลงรายงานฯ แล้ว
คณะกรรมการกิจการองค์กรอิสระตามรัฐธรรมนูญ ซึ่งได้รับมอบหมายจากประธานวุฒิสภาให้พิจารณา
ศึกษารายงานฯ ดังกล่าวเป็นการล่วงหน้า โดยรองประธานคณะกรรมการ คนที่สอง (พลเอก พิสิทธิ์ สิทธิสาร)
ได้แถลงรายงานผลการพิจารณาศึกษาของคณะกรรมการ โดยมีสมาชิกอภิปรายแสดงความคิดเห็น
พอสมควร และประธานผู้ตรวจการแผ่นดิน (นายสมศักดิ์ สุวรรณสุจริต) ได้ตอบชี้แจงต่อที่ประชุมแล้ว
ที่ประชุมได้มีการณารับทราบรายงานฯ ดังกล่าว

ต่อจากนั้น ประธานของที่ประชุมได้แจ้งต่อที่ประชุมว่าในการประชุมวุฒิสภาครั้งนี้ไม่มีเรื่องอื่น ๆ
โดยในระหว่างการพิจารณาเรื่องที่คณะกรรมการพิจารณาเสร็จแล้ว และเรื่องที่เสนอใหม่ ประธานวุฒิสภา
รองประธานวุฒิสภา คนที่หนึ่ง และรองประธานวุฒิสภา คนที่สอง ได้ผลัดเปลี่ยนทำหน้าที่ประธานของที่ประชุม